Nottingham

**Nottingham** je grad u engleskoj regiji Istočni Midlends. Upravno je središte grofovije Nottinghamshire. Prostire se na površini od 74 km2. Nalazi se na rijeci Trent. Kanalima je povezan sa rijekama Mersey, Severn i Temzom, odnosno sa Atlantikom i Sjevernim morem. Od Londona je udaljen 175 kilometara sjeverozapadno. Prema procjeni iz 2011. godine u gradu živi 303.900 stanovnika. Grad je značajan i po legendi o Robin Hoodu.

## Historija 
Prva naselja u ovom području su iz perioda prije Rimljana. U anglo-saksonsko doba oko 600. godine grad je bio dio kraljevine *Mersija*. Vikinzi su 867. godine zauzeli grad i kasnije je postao jedan od pet utvrđenih gradova oblasti danskog zakona, tj. pod danskom vlašću. U 11. vijeku Vilim Osvajač je izgradio Nottinghamski zamak kraj rijeke Trent. Anglo-saksonsko naselje se razvilo u grad sa vijećnicom i sudom. Razvilo se također jedno naselje na blizu zamka na suprotnom brdu i to je bilo francusko naselje za podršku Normanima u zamku.

Za vrijeme industrijske revolucije Nottingham je bio poznat po tekstilnoj industriji, a posebno kao međunarodni centar proizvodnje čipki. Brz rast grada i loše planiranje stvorili su kraj Nottinghama jedan od najgorih *slamova* u Britanskoj imperiji ne računajući Indiju. Stanovnici *slama* su se 1831. godine pobunili protiv vojvode od Newcastla, koji se opirao reformskom zakonu iz 1832. godine. Zapalili su vojvodin zamak.

Nakon Drugog svjetskog rata tekstilna industrija je desetljećima postajala sve slabija, tako da je danas ostalo veoma malo tekstilne industrije.

## Znamenitosti 
* **Notingemske pećine** su vještački napravljene pećine još prije industrijske revolucije dubljenjem u pješčaru i postale su značajne, jer se stvorila čitava mreža pećina, koje su napravili ljudi. Pećine predstavljaju turističku atrakciju i dio njih se može obići. Najprije su služile kao zaštita i sklonište, a kasnije je mrežu pećina proširila sirotinja, koja je radila u industriji Nottinghama. Većina pećina je služila kao skladište u 18. vijeku, a bilo je ljudi u pećinama sve do 1924. godine. Za vrijeme bombardovanja u Drugom svjetskom ratu služile su kao sklonište.

* **Notingemski zamak** je izgradio Vilim Osvajač. Nottinghamski zamak je bio čuven tokom cijelog srednjeg vijeka kao jedno od najjačih uporišta. Veoma malo je ostalo od zamka, jer je kasnije tu izgrađena palata.

* **Trg stare pijace** (*Old market square*) predstavlja žarišnu tačku grada i navodno je najveći otvoreni trg u Engleskoj sa 22.000 m² površine.

## Sport 
Nottingham je dom dva profesionalna nogometna kluba: Notts County i Nottingham Forest. Njihova dva stadiona nalaze sa na suprotnim strana rijeke Trent.

Notts County je stariji od *Foresta*. Osnovan je 1862. godine, dok je njihov rival osnovan tri godine kasnije. *Notts* se takmiči u League One, a Forest je član Championshipa.

Pored nogometnih u gradu djeluju hokejaški, kriket i ragbi klubovi.

## Poznate ličnosti 
* Nell Gwyn, glumac
* Samantha Morton, glumica
* Samuel Bourne, slikar
* Natalie Duncan, pjevačica
* William Pierrepont, političar
* William Hutton, pjesnik
* Alvin Lee, muzičar
* Chris Urbanowicz, gitarista
* Stanley Middleton, oisac
* Robert Harris, pisac
* John Cartwright, političar
* Jim Lester, političar
* Jason Booth, bokser
* Jermaine Pennant, nogometaš
* Jermaine Jenas, nogometaš
* Herbert Kilpin, nogometaš
* Andy Cole, nogometaš
* Tom Huddlestone, nogometaš

## Međunarodni odnosi 
* Ljubljana, Slovenija
* Minsk, Bjelorusija
* Karlsruhe, Njemačka
* Harare, Zimbabve
* Gent, Belgija
* Ningbo, Kina
* Temišvar, Rumunija

## Galerija 

Datoteka:Jan Siberechts - View of Nottingham from the East.jpg|Notthingham 1965. - naslikao Jan Siberechts
Datoteka:Nottingham Map 1831 by Staveley and Wood.jpg|Notthingham 1831.
Datoteka:Council-House-Nottingham.jpg|Sud
Datoteka:Byron house 2.JPG|Univerzitet Trent

## Reference 
## Vanjski linkovi 
* Službena stranice
* Visit Nottingham 

Kategorija:Gradovi u Engleskoj
Kategorija:Gradovi u Evropi
Kategorija:Geografija Engleske